এদিকে, রোহিঙ্গা ক্যাম্প পরিদর্শন করছেন ইসলামী সম্মেলন সংস্থার (ওআইসি) অন্তর্ভুক্ত পার্লামেন্টারি ইউনিয়নের ২০ সদস্যের একটি প্রতিনিধি দল। গতকাল বুধবার বেলা ১১টার দিকে কক্সবাজার বিমানবন্দর হয়ে সরাসরি ঘুমধুম ট্রানজিট রোহিঙ্গা ক্যাম্পে যান তারা। এ সময় নতুন করে আসা ৫০ জন রোহিঙ্গা নারী-পুরুষের সঙ্গে কথা বলেন। ঘণ্টাব্যাপী বৈঠকে এই রোহিঙ্গাদের নির্যাতনের কাহিনি শোনেন তারা।